Myndlistarsýning Þórunnar Báru Björnsdóttur , Surtsey – Mávaból , opnar í Menningarhúsinu Hofi á Akureyri laugardaginn 11. janúar klukkan 14 . Þórunn Bára Björnsdóttir er fædd 1950 og hefur verið virk í íslenskri myndlist síðastliðinn áratug . Hún lauk listnámi frá listaháskólanum í Edinborg og Wesleyjan háskóla í Bandaríkjunum . Hún hefur haldið sýningar árlega , ýmist á Íslandi eða erlendis . Þórunn Bára hefur vinnustofu á Grenimel 21 í Reykjavík þar sem verk hennar eru til sýnis og sölu en einnig til sölu á Gallerí Fold í Reykjavík . Verkunum , sem sýnd verða í Hofi , er ætlað að lyfta upp tilvist smárra en mikilvægra plantna úr vistkerfinu svo sem fléttum og mosum . En einnig þeim íslensku plöntum sem hafa náð að festa rætur á hrjóstugu landi og við þekkjum og okkur þykir vænt um . Með því að gefa gróðri jarðar gaum verður okkur ljós sú fegurð og viska sem í náttúrunni býr sem er mannbætandi . Við höfum skyldur við náttúruna sem einstaklingar og samfélag .